Diari Oficial de la Generalitat Valenciana


Sumari del DOGV 9529, del 08-02-2023 (2023/960)

RESOLUCIÓ de 27 de gener de 2023, del president de Turisme Comunitat Valenciana, de minoració parcial de l'ajuda directa concedida a empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9529

Data del DOGV
:   08-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/960


Data del document
:   27-01-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública

RESOLUCIÓ de 27 de gener de 2023, del president de Turisme Comunitat Valenciana, de minoració parcial de l'ajuda directa concedida a empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022. [2023/960]  
Antecedents de fet  
Primer. Amb data 11 d'octubre de 2022, es va publicar en el Diari Oficial de la Generalitat Valenciana el Decret 133/2022, de 7 d'octubre, del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022.  
Segon. Dins del termini establit en el referit Decret 133/2022, amb diferents dates van tindre entrada en Turisme Comunitat Valenciana les sol·licituds de subvenció acollides a la referida convocatòria d'ajudes, sol·licituds que van donar lloc a la instrucció dels corresponents expedients de subvenció i concessió d'ajudes.  
Tercer. D'acord amb el que s'estableix en l'article 10, «Competència, instrucció i resolució de les ajudes», del referit Decret 133/2022, pel president de Turisme Comunitat Valenciana, en la seua condició d'òrgan concedent, es va dictar Resolució de 2 de desembre de 2022 (DOGV 9487, 12.12.2022) en la qual en el resolc primer es condicionava l'efectivitat de les subvencions atorgades, entre altres, al deure d'acreditar davant Turisme Comunitat Valenciana que s'havien ocupat efectivament les habitacions declarades per a la seua utilització dins del Programa de Turisme de l'IMSERSO, en la temporada 2021-2022 i/o 2022-2023, durant l'exercici 2022, des de l'1 de febrer fins al 31 de desembre de 2022, mitjançant l'aportació telemàtica d'un informe realitzat per una persona auditora externa, informe a aportar a l'acabament del referit programa i en tot cas abans del 15 de gener de 2023.  
  
Quart. En aplicació de l'antecedent tercer anterior, les persones beneficiàries de les ajudes concedides en virtut de la citada resolució de 2 de desembre de 2022 han presentat un informe realitzat per una persona auditora externa, i es dona la circumstància en alguna d'aquestes que l'import finalment certificat conforme és menor que el reflectit en la resolució de concessió, i totes han reintegrat, d'ofici, en el compte bancari de Turisme Comunitat Valenciana, aquest excés de subvenció abonat per Turisme.  
Cinqué. A conseqüència de l'anterior, en aplicació de l'article 14, «Control i reintegrament de l'ajuda», del Decret 133/2022 que estableix les bases reguladores i convocatòria per a la concessió d'aquestes ajudes, i realitzat, d'ofici, el citat reintegrament per part de les persones beneficiàries afectades, procedeix, per al cas dels beneficiaris que s'esmenten en l'annex a la present resolució, ajustar l'import de l'ajuda concedida a la quantitat finalment justificada en haver-se acreditat una ocupació d'un nombre menor d'habitacions al previst en la sol·licitud d'ajuda presentada.  
  
Fonaments de dret  
Primer. El Decret llei 10/2022, de 9 de setembre, del Consell, de mesures extraordinàries de suport a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022 (DOGV 9425, 12.09.2022); el Decret 133/2022, de 7 d'octubre, del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
En relació amb el compliment de la normativa d'ajudes d'Estat, aquestes ajudes estan subjectes al que s'estableix en el Marc Nacional Temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia, en atenció al contingut de la Decisió de la Comissió Europea, Decisió SA.102771 (2022/N), de 10 de juny de 2022 i les seues posteriors modificacions, 2.7.1 «quantitats limitades d'ajudes», per la qual cosa són compatibles amb el mercat interior, d'acord amb el que s'estableix en l'article 107.3.b del Tractat de Funcionament de la Unió Europea.  
Segon. La Resolució de 2 de desembre de 2022, del president de Turisme Comunitat Valenciana, de concessió d'ajudes directes a empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022.  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Quart. L'article 82.4 de la Llei 39/2015, d'1 d'octubre, del procediment administratiu comú de les administracions públiques, estableix que es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions i proves que les al·ludides per l'interessat.  
Cinqué. La competència per a dictar la present resolució l'exerceix el president de Turisme Comunitat Valenciana d'acord amb les competències assignades per l'article 31, «De la Presidència», apartat 2, subapartat f, del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística (DOGV 8728, 29.01.2020), així com en el que s'estableix en l'article 10, «Competència, instrucció i resolució de les ajudes», apartat 1, del referit Decret 133/2022 de bases reguladores de les ajudes que es concedeixen.  
  
Vistos els anteriors antecedents de fet i fonaments de dret, resolc:   
  
  
Primer  
Minorar parcialment les subvencions concedides a les persones beneficiàries que es detallen en l'annex a la present resolució, amb indicació del número d'expedient, nom de la persona beneficiària, CIF/NIF d'aquesta, establiment hoteler, i import objecte de minoració, corresponents totes a les ajudes establides en el Decret 133/2022, de 7 d'octubre, del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022.  
  
Es fa constar que el número d'identificació d'ajuda estatal que la Comissió ha assignat a les ajudes que es minoren parcialment és el SA. 102771 (2022/N) Espanya.  
  
Segon  
Desafectar les quanties que es minoren, quanties que passaran, com a romanent, a formar part del crèdit disponible en el subprograma 335, Ajudes a Empreses Turístiques Programa IMSERSO CV S1085, capítol IV, del pressupost 2022 de Turisme Comunitat Valenciana.  
  
Tercer  
Publicar, amb efectes de notificació, la present resolució en el Diari Oficial de la Generalitat Valenciana, així com la seua publicació, a l'efecte de publicitat, en l'apartat corresponent a ajudes de la pàgina web institucional de Turisme Comunitat Valenciana en compliment del que es disposa en l'article 9.1.e de la Llei 2/2015, de 2 d'abril, de participació ciutadana de la Comunitat Valenciana.  
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació d'aquesta i, potestativament, podrà interposar-se recurs de reposició davant l'òrgan que ha dictat l'acte, en el termini d'un mes, a comptar des de l'endemà de la notificació d'aquesta, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 27 de gener de 2023.- El president de Turisme Comunitat Valenciana: Francesc Colomer Sánchez.  
  
  
  
ANNEX / ANEXO  
  
Persones beneficiàries a les quals es minora parcialment les ajudes concedides en aplicació del Decret 133/2022, de 7 d'octubre, del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO en 2022 /   
Personas beneficiarias a quienes se les minora parcialmente las ayudas concedidas en aplicación del Decreto 133/2022, de 7 de octubre, del Consell, por el que se aprueban las bases reguladoras y convocatoria para la concesión de ayudas directas dirigidas a las empresas y personas titulares de establecimientos hoteleros de la Comunitat Valenciana que participan en el programa de turismo del IMSERSO en 2022.  
  
Núm. Exp. Persona beneficiària  
Persona beneficiaria NIF/CIF Establiment hoteler  
Establecimiento hotelero Import ajuda minorada  
Importe ayuda minorada  
IHA-2-22 ALAMO 96,SL. D64469201 ALAMOS, LOS 3.926,20 euros  
IHA-3-22 JOSE MEDINA E HIJOS, SL. K98702276 OLYMPUS 16.334,60 euros  
IHA-5-22 HOTEL SOL Y SOMBRA,SL. L88443970 CUCO 5.051,80 euros  
IHA-6-22 MARENY SOL,SL. V32562621 MARENY BENIDORM 5.788,80 euros  
IHA-7-22 HOTEL SOL Y SOMBRA,SL. U61841053 SOL Y SOMBRA 23.925,70 euros  
IHA-8-22 INDUSTRIAS HOTELERAS DEL MEDITERRANEO,SL. L06187099 MAGIC AQUA ROCK GARDENS 4.857,50 euros  
IHA-10-22 INDUSTRIAS HOTELERAS DEL MEDITERRANEO,SL. J63341368 MAGIC CRISTAL PARK 9.654,70 euros  
IHA-11-22 ONA SOL, SL.U. Q89528977 PORT VISTA ORO 5.071,90 euros  
IHV-12-22 INDUSTRIAS HOTELERAS DEL MEDITERRANEO,SL. X17483736 VILLA LUZ 15.825,40 euros  
IHA-13-22 MEDITERRANEO SUR, SL. B57525158 ALONE 1.829,10 euros  
IHA-14-22 ONA SOL, SL.U. R75474039 PORT EUROPA 6.257,80 euros  
IHA-15-22 ONA SOL, SL.U. D26559541 PORT DENIA 5.065,20 euros  
IHC-16-22 RESTHOTEL, SL. B71565204 RH VINAROS PLAYA 1.219,40 euros  
IHV-18-22 RESTHOTEL, SL. I96403756 RH GIJON 194,30 euros  
IHV-20-22 ONA SOL, SL.U. F35688658 PORT FERIA VALENCIA 268,00 euros  
IHC-21-22 HOTEL TRES CORONAS,SL. X69811705 RH CASABLANCA SUITES 1.152,40 euros  
IHA-22-22 MAYSU,SA. I69772983 PORT FIESTA PARK 12.770,20 euros  
IHA-23-22 BENITUR, SA. R73646412 JAIME I 40,20 euros  
IHA-24-22 FOMENTO ACTIVIDADES HOSTELERAS,SL. L82982954 GOLDEN 5.467,20 euros  
IHA-26-22 OASIS,SL. M84778311 OASIS PLAZA 46,90 euros  
IHA-29-22 TUREST,SL. O50250091 CARLOS I 12.683,10 euros  
IHA-30-22 BRASILMAR TURISTICA, SL.U. D10276387 BRASIL 13,40 euros  
IHA-31-22 BRIS SANPE, SL. K21607920 BRISTOL 13.487,10 euros  
IHA-32-22 AVIPALCA, SL. L73208806 CABANA 30.960,70 euros  
IHA-34-22 HOBALI,SA. Y90833891 GRAN HOTEL BALI 59.898,00 euros  
IHA-35-22 HISPANIPLAYA, SL. B28474985 CABALLO DE ORO 6.572,70 euros  
IHA-36-22 YAOREN, SL. T23208397 VILLA NARANJOS 4.736,90 euros  
IHA-37-22 PEREZAN, SL. C68413333 MELINA 247,90 euros  
IHC-40-22 HOTEL TRES CORONAS,SL. J38803884 A.H DON CARLOS & SPA 1.340,00 euros  
IHA-41-22 CLIMENTE SERVICIOS HOTELEROS, SL. K96854284 SUN PALACE ALBIR HOTEL & SPA 8.890,90 euros  
IHV-42-22 BAYREN,SA. G63054047 RH BAYREN PARC 1.313,20 euros  
IHA-48-22 DYNASTIC EXPLOTACIONES, SL.U. D40216197 DYNASTIC 9.246,00 euros  
IHA-49-22 DYNASTIC EXPLOTACIONES, SL.U. N32877644 GALA PLACIDIA 8.281,20 euros  
IHA-50-22 HISPANO HOLANDESA DE PROMOCIONES, SL. Z74007300 ACAPULCO 361,80 euros  
IHA-52-22 HOTEL PACA,SL. W60409406 MONTESOL 2.224,40 euros